A 2000-es Európa-bajnokság selejtezőinek 8. csoportjában Horvátországgal kerültek össze. Ez volt az első alkalom, hogy Jugoszlávia felbomlása óta találkoztak. A további ellenfelek: Írország, Macedónia és Málta voltak. Horvátország ellen röviddel a NATO bombázások vége után találkoztak Belgrádban, a végeredmény 0–0 lett. A visszavágóra az utolsó körben került sor Zágrábban, ami 2–2-es döntetlennel zárult. Mivel Írország szintén döntetlent játszott Macedóniában ez azt jelentette, hogy Jugoszlávia lett a csoportelső és kijutott az Európa-bajnokságra.